**Nøytralt ståsted**: Denne artikkelen er ensidig eller lite leksikalsk i formen. Kan du hjelpe med å få den mer nøytral? Anmerkninger: Se begrunnelse på diskusjonssiden.
**Marius Reikerås** (født 19. juni 1972 ) er en norsk jurist som er fratatt advokatbevilling. Han arbeidet med de norske nordsjødykkernes sak mot staten frem til han mistet bevillingen. Han har også arbeidet mot det norsk barnevernet.

Bakgrunn og virke
-----------------

### Nordsjødykkerne

Reikerås var sentral i rettsoppgjøret der tidligere nordsjødykkere krevde erstatning fra staten for helseskader de mente seg påført under dykking på offshore-installasjoner i Nordsjøen. Nordsjødykkerne tapte i Oslo tingrett i 2008. Advokat Per Danielsen overtok nordsjødykkernes sak da Reikerås mistet sin bevilling. Reikerås nektet å utlevere saksdokumentene. Senere gikk Reikerås til søksmål mot Danielsen og hans forsikringsselskap fordi Danielsen hadde meldt inn krav i Reikerås' konkursbo. Søksmålet ble i 2015 avvist i Oslo tingrett, og Reikerås ble idømt en halv million kroner i saksomkostninger som etter anke ble redusert 322 500 kroner.

### Tap av bevilling

I 2008 kom det frem at han urettmessig hadde mottatt to millioner kroner av den bergenske skipsrederen Egil Anfindsen han hadde representert siden 2003. En million kroner ble tilbakebetalt i 2007 da rederens familie ble oppmerksom på disse transaksjonene, men den mente det manglet mer penger. Politietterforskningen endte i en rettssak hvor Reikerås i april 2009 ble dømt til å betale tilbake 1,3 millioner til skipsrederen, samt saksomkostninger. En måned senere ville Advokatbevillingsnemnden tilbakekalle Reikerås' bevilling som advokat. I 2010 ble Reikerås begjært konkurs etter at han ikke hadde betalt tilbake pengebeløpet han hadde fått av skipsrederen. I 2011 ble Reikerås dømt til fem måneders fengsel for å ha fremsatt trusler mot sin advokatkollega Helge Wesenberg, som var blitt engasjert av skipsrederens familie. I en senere opphevet  rettskjennelse fra 2016 ble Reikerås dømt for å ha jobbet som advokat uten bevilling, og ilagt en bot på 25 000 kroner i ankebehandlingen.

### Politikk

I 2014 opprettet FrP-politiker og stortingsrepresentant Ulf Leirstein en arbeidsgruppe (kalt «Stortingets rettssikkerhetsgruppe») som skulle gi ham innspill om mulige brudd på rettssikkerheten. Reikerås ble utnevnt til leder av denne gruppen. Da TV 2 konfronterte Leirstein med at det var tette bånd mellom gruppens medlemmer og konspirasjonsteoretiske miljøer, avviklet Leirstein gruppen direkte på TV. Reikerås har også skrevet artikler for de alternative nettstedene Nyhetsspeilet og Riksavisen.

Reikerås har etter tap av bevilling arbeidet mot det norske barnevernet på vegne av foreldre som er fratatt omsorgsretten for sine barn. Han har også holdt innlegg under protestaksjoner mot smittevernstiltak under Covid-19-pandemien.

Referanser
----------

1. ↑  «Saksnr 16-09553MED-BBYR/01». *Bergen Tingrett*.
2. ↑  Krever 276 mill fra staten Dagbladet
3. ↑  Traumatisk å høre på Stavanger Aftenblad
4. ↑  Nordsjødykkerne tapte mot Staten Teknisk Ukeblad
5. ↑  Danielsen knuste nordsjødykker-advokat Nettavisen
6. 1 2  Må i fengsel Bergensavisen
7. ↑  Advokat kan miste lisens Bergensavisen
8. ↑  Profilert advokat mistet bevilling TV 2
9. ↑  *Dømt for trusler mot advokatkollega*, Bergens Tidende, 28. november 2011
10. ↑  Marius Reikerås ble dømt for å jobbe ulovlig som advokat. Nå er dommen slaktet og opphevet Dagbladet
11. ↑  *Saksnr: 17-093836MED-BERG/2*, Bergen tingrett, 13. april 2018
12. ↑  Eksadvokat dømt for ulovlig jobbing Bergensavisen
13. ↑  – En del av disse folka kommer med grove påstander og anklager om korrupsjon NRK
14. 1 2  Konspirasjonsgruppe på Tinget Arkivert 17. februar 2019 hos Wayback Machine. Vepsen
15. ↑  Ulf Leirstein la ned rettssikkerhetsgruppe på direkten Moss Avis
16. ↑  «Håper Stoltenberg og co (...) lider et smertehelvete til de dør» TV 2
17. ↑  Norges mest omdiskuterte menneskerettighetsjurist kjemper på flere fronter: - Jeg reagerte kraftig på at han ba meg om å lyve Dagbladet
18. ↑  Sylvia og Trond klager tvangsadopsjon inn til menneskerettsdomstolen TV 2
19. ↑  *Barnevernet på trygg grunn*, Vestlandsnytt, 24. aug. 2018
20. ↑  «Tror pandemien er «forhåndsplanlagt»: Vaksinemotstandere og nynazister på samme demonstrasjon i Oslo». *Transit Magasin*. 30. oktober 2020.